श्रेष्ठ वरिष्ठ सल्लाहकारमा नियुक्त
एसिया ट्रायथलनका अध्यक्ष फहाद बिन जलाबी बिन अब्दुल अजिजले निलेन्द्रराज श्रेष्ठलाई आफ्नो वरिष्ठ सल्लाहकारमा नियुक्त गरेका छन् । साउदी अरेबियाका राजकुमार समेत रहेका अजिज अन्तर्राष्ट्रिय ट्रायथलनका प्रभावशाली पदाधिकारी हुन् ।
काठमाडौँ — एसिया ट्रायथलनका अध्यक्ष फहाद बिन जलाबी बिन अब्दुल अजिजले निलेन्द्रराज श्रेष्ठलाई आफ्नो वरिष्ठ सल्लाहकारमा नियुक्त गरेका छन् । साउदी अरेबियाका राजकुमार समेत रहेका अजिज अन्तर्राष्ट्रिय ट्रायथलनका प्रभावशाली पदाधिकारी हुन् ।पछिल्लो महिनामात्र जापानमा भएको चुनावी साधारणसभाले उनलाई एसिया ट्रायथलनको अध्यक्षमा चुनेको थियो । त्यसयताको रियादमा बसेको पहिलो कार्यकारी बैठकले श्रेष्ठलाई अध्यक्षको वरिष्ठ सल्लाहरमा नियुक्त गरेको हो ।श्रेष्ठ आफै नेपाल ओलम्पिक कमिटीका महासचिवसँगै नेपाल ट्रायथलन संघका अध्यक्ष पनि हुन् । अजिज साउदी अरेबिया ट्रायथनका अध्यक्ष पनि हुन् र उनका वरिष्ठ सल्लाहकारका रूपमा श्रेष्ठले एसियाली ट्रायथलनको विकास तथा विस्तारमा महत्त्वपूर्ण भूमिका निर्वाह गर्न सक्नेछन् । 